Током следеће четири недеље, дивизија је успела да заустави све савезничке покушаје да заузму Кан. Жестина сукоба у рејону Кана била је далеко већа од било чега са чим су се немачки војници сусрели на Источном фронту. Упркос знатно већој бројчаној надмоћности савезника, као и сталним нападима из ваздуха, млади припадници 12. СС оклопне дивизије борили су се фанатично до самог краја. Млади СС гренадири су себе сматрали елитним ратницима, високо мотивисаним. За савезнике су били фанатици, за немце је то било не више од вршења дужности, борити се за отаџбину. Током прве недеље, јула месеца 1944. године. Мајер је прекршио наређење да брани положај северно од града по сваку цену и повукао је своју дивизију на нове положаје јужно од Кана. У борбама после Д-дана па све до 21. јула, дивизија је имала 2.000 погинулих и 4.000 рањених и несталих.